
Prosiect Ymchwil: Astudiaeth achos archwiliadol yn seiliedig ar y Profiad Dewisol 
Astudiaeth achos archwiliadol yn deillio o ymarfer (sylwi) ac a ymchwiliwyd ymhellach trwy offer ymchwil a nodwyd. Daw’r aseiniad i ben drwy nodi ymyrraeth y gellir ei dreialu drwy gydol y Profiad Addysgu Proffesiynol a chael tystiolaeth ohono drwy fyfyrio yn y Safonau Dysgu Proffesiynol. 

“Beth yw barn athrawon a dysgwyr ar ddefnyddio’r ardal allanol i hybu ymgysylltiad?”
Mae dysgu yn yr awyr agored (Dyyaa) wedi datblygu i fod yn un o’r pynciau mwyaf perthnasol ym myd addysg yn y blynyddoedd diwethaf (Llywodraeth Cymru, 2023), awgrymir fod Dyyaa yn cael effaith cadarnhaol ar ddysgu plant a phobl ifanc. Cytuna Mann et al (2023) wrth fynegi gallai Dyaa fod yn gyd-destun allweddol ar gyfer ennyn diddordeb dysgwyr mewn dysgu, er hynny mae ymchwil annigonol wedi’i wneud yn cysylltu’r meysydd yma. Wrth ystyried hwn, teimlaf yr angen i archwilio’r maes ymhellach er mwyn datblygu fy ymarfer proffesiynol, ac i ddod o hyd i arferion effeithiol i hybu ymgysylltiad yn yr awyr agored. 
Cynhaliwyd yr ymchwil mewn Ysgol Gynradd Gymraeg trefol sy’n ffodus i gael ardal allanol mawr a phwrpasol sy’n cynnwys cae chwarae, lon loncian, ac ardal goedwig. Cynhaliwyd yr ymchwil yn yr ardal allanol ac yn yr ystafell dosbarth efo wahanol ddosbarthiadau o ddosbarth derbyn hyd at flwyddyn 6. Mae’r staff yr ysgol yn darparu profiadau buddiol i hyrwyddo lles y dysgwyr trwy gynnig gweithgareddau awyr agored cyffrous (Estyn, 2023). Ymhellach, mae’r cyfleoedd yma yn galluogi iddynt ddatblygu eu sgiliau ar draws y cwricwlwm, ac mae’r dysgwyr yn fwy awyddus i ddysgu. 
Adolygiad Llenyddiaeth 
Rwyf wedi adnabod llawer o awduron arweiniol yn y maes yma, dewisir y rhai sy’n fwyaf perthnasol. Yng Nghymru mae gwaith wedi ei wneud yn barod i hybu mynediad i ddysgwyr i’r ardal allanol, pwysleisir Wilkins (2023) y posibilrwydd i ddysgu sgiliau gydol oes a gwella ein hiechyd meddwl a chorfforol trwy ddefnyddio’r ardal allanol. Mynega Mann et al (2023) am y ffaith mae’r amgylchedd allanol wedi bodoli fel lleoliad addysgu dros fwyafrif o hanes dynol. Er hynny, mae pryder mae ysgolion yn colli’r athroniaeth wreiddiol sy’n seiliedig ar archwilio natur trwy ryddid (Lee, 2022). Yn yr un modd mae cyllid yn broblem i ysgolion yng Nghymru (Senedd Cymru, 2023) er mwyn cynnig y profiadau yn yr ardal allanol ynglŷn ag adnoddau sy’n addas i’r tywydd, fodd bynnag cyhoeddwyd y Llywodraeth bod 20 miliwn yn mynd tuag at adeiladu ardaloedd mewn ysgolion i hybu’r ardaloedd allanol (Llywodraeth Cymru, 2024).

Yng Nghymru mae’r pedwar diben yn graidd i’r Cwricwlwm ac awgryma OAEP ( 2018) trwy Dyyaa mae cyfle i gyflawni’r dibenion yma. Yn anffodus, bydd y rheini sydd yn brwydro’r syniad o Dyyaa oherwydd maen nhw’n arfer efo’r ystafell dosbarth (Lee, 2022), yn debyg mae mwyafrif o ysgolion yn defnyddio’r cysyniad o ddysgu yn yr ystafell dosbarth oherwydd dyna yw’r arfer (Mann et al 2023). Awgrymir Mart (2021) bod angen i rieni gweithio gyda’r ysgol er mwyn i’r plant elwa o’r buddion sydd i gael wrth Dyyaa. Gwelir symudiad arwyddocaol ym myd addysg Cymru ar ôl cyflwynir adroddiad Donaldson, pwysleisir yr angen i ni helpu pobl ifanc i dyfu fel unigolion iach (Donaldson, 2015). Yn dilyn yr adolygiad, mae Iechyd a Lles yn eistedd fel un o’r Meysydd Dysgu a Phrofiad sydd yn perthyn i’r Cwricwlwm i Gymru (Llywodraeth Cymru, 2023b) ac yn chwarae rôl allweddol mewn ysgolion heddiw. Mae ffocws cynyddol ar Dyyaa wedi cael effaith sylweddol ar les disgyblion a’r mwynhad yn ogystal â’u hagweddau tuag at ddysgu a bywyd ysgol (Estyn, 2020). Adnabyddir yn fyd eang fod cysylltiad cryf rhwng gweithgareddau allanol a chanlyniadau cadarnhaol iechyd meddwl a chorfforol (Quay et al, 2020). Awgrymir astudiaethau Schwenke a Coenen ( 2022) bod plant yn gwario 70% o’r diwrnod ysgol yn eistedd yn y dosbarth, a trwy eistedd am gyfnodau hir mae’n gallu arwain at ganlyniadau iechyd gwael. Felly, mae’n allweddol i sicrhau mae plant gyda mynediad i natur ar gyfer ei iechyd a lles (Mann et al, 2023) ond mae’r budd emosiynol o ddysgu tu allan i’r dosbarth yn aml yn cael ei anwybyddu mewn cyd destunau addysg ffurfiol, mae astudiaethau wedi dangos trwy gynnig profiadau ymarferol mewn natur mae plant yn datblygu sgiliau emosiynol yn naturiol (Malone, 2008).

Yn sicr mae angen ystyried y ffaith bod Dyyaa yn gallu effeithio ar reolaeth dosbarth, mae athrawon yn hoffi addysgu yn y dosbarth oherwydd nifer o resymau ynglŷn â; cadw rheolaeth, gweld pob plentyn ar bob adeg, a gwersi dan arweiniad athro (Van Dijk-Wesselius, et al, 2019). Yn ychwanegol gall cynllunio gwersi yn yr awyr agored creu mwy o straen i athrawon, gwelir maen nhw’n amharod i adael diogelwch eu dosbarth (Van Dijk-Wesselius, et al, 2019 & Llywodraeth Cymru, 2023). Yn yr un modd sonnir Remen & Iversson (2022) am hyder yr athro a sut mae’n effeithio ar y gallu i addysgu tu allan, yn aml maent yn pryderu am ddiogelwch plant. Yn ôl gwaith ymchwil Llywodraeth Cymru (2023) gwelir effaith mae’r tywydd yn cael ar ba mor aml mae’r ardal allanol yn cael ei ddefnyddio, yn anffodus mae’r gwaith yn amlinellu’r heriau sy’n arddangos sef diogelwch yn y tywydd a diffyg gwisg addas i blant.

Mae ymchwil helaeth wedi bod yn archwilio bod Dyyaa yn cael effaith cadarnhaol ar ddysgu gwybyddol, trwy ddefnyddio’r ardal allanol i addysgu yn gyson, gweler effaith positif ar berfformiad darllen dysgwyr, yn debyg gweler astudiaethau Swedaidd yn nodi’r un effaith gyda phlant hun yr ysgol (Remen & Iversson, 2022). Fodd bynnag, mae pryder nid oes amser gan athrawon i ddefnyddio’r ardal allanol yn aml ac yn gyson (Van Dijk-Wesselius, et al, 2019). Ymhellach, mae llenyddiaeth yn awgrymu bod Dyyaa yn ddull effeithiol i gynyddu ymgysylltiad dysgwyr a’r dysgu sy’n digwydd o ganlyniad (Laird et al 2021). Awgrymir ymchwil gan Quay et al (2020) bod arloeswyr addysg allanol yng Nghanada yn creu rhaglenni i Dyyaa oherwydd maen nhw wedi profi'r dysgu pwerus sy’n amlygu mewn profiadau allanol sy’n ymgysylltu dysgwyr mewn dysgu pwrpasol. Yn debyg gwelir addysg yn Yr Alban a Chymru yn symud yn yr un cyfeiriad gan awgrymu bod yr ardal allanol yn hollol drawsgwricwlaidd ac yn bosib i ddysgwyr dysgu pob math o sgil. (Llywodraeth Cymru, 2023 & Education Scotland, 2010).

O ganlyniad i’r Pandemig a datblygiad technoleg, mae plant yn gwario mwy o amser tu fewn (Slutsky & DeShelter, 2016 & Marsh & Blackwell 2023) ac mae ymchwil yn awgrymu gall y plant yma buddio o dreulio amser yn yr ardal allanol (Mann, et al 2023). Yn fwy diweddar mae ymchwil gan y WWF (WWF, 2024) yn dangos bod dim ond 24% o ysgolion yn y DU yn darparu cyfleodd dyddiol i blant profi’r ardal allanol. Ar y llaw arall, noda Quay et al (2020) bod dysgu gweithredol o ansawdd uchel yn gyraeddadwy iawn ar lein.  

Felly, mae’r llenyddiaeth wedi arwain fi fel ymchwilydd i ddylunio fy nghwestiwn ymchwil er mwyn deall y maes yn fwy, ac mewn modd llenwi bwlch yn i weld os mae’r ardal allanol wir yn hybu ymgysylltiad, a sut i oresgyn yr heriau sy’n amlygu wrth addysgu yn yr awyr agored.

Y Dyluniad Ymchwil
Mae Yin (1994) yn diffinio astudiaeth achos fel ymholiad empirig, sy’n ymchwilio testun o fewn cyd-destun bywyd go iawn. Ymhellach, awgryma Thomas (2011) bod astudiaethau achos yn ddadansoddiad o ddigwyddiadau sy’n cael eu hastudio trwy wahanol ddulliau.
Defnyddir astudiaeth achos archwiliadol unigol yn yr ymchwil yma, er mwyn deall mwy am ymgysylltiad dysgwyr yn yr ardal allanol, noda Stake (1995) mae’r math yma o astudiaeth yn galluogi dealltwriaeth am dopig pwysig o fewn amgylchiadau allweddol. Yn yr un modd mae’n rhoi cyfle i’r ymchwilydd casglu gwahanol fathau o ddata ynglŷn â’r astudiaeth ac mae’n rhoi cyfle i gael golwg fanwl mewn i’r maes (Schoch, 2020). Pwrpas y dull yma yw deall mwy am destun arbennig, mae’n galluogi’r ymchwilydd i dreiddio’n ddyfnach mewn i gymhlethdodau’r maes er mwyn esbonio a deall nhw yn fanylach (Denscombe, 2014). 
Mae astudiaeth achos archwiliadol yn cynnwys dwy ran sef gwrthrych a’r pwnc, mae’r ddwy ran yn hanfodol i’r ymchwil ac ni gall un rhan gweithio heb y llall (Thomas, 2021). Yn yr achos yma gwelwer yr athrawon a dysgwyr fel y pwnc hynny yw'r lens (Thomas, 2021) i edrych at y gwrthrych yn fanylach sef ymgysylltiad yn yr ardal allanol. Mae astudiaeth achos yn cynnig darlun clir a chyfoethog gydag amryw o wybodaeth i gasglu trwy holiaduron, cyfweliadau ac arsylwadau, mae’n ffrâm sy’n cynnig ffiniau i’r ymchwil (Thomas, 2021). Mae’r dull yn hyblyg Denscombe (2014) ac yn gost effeithiol. 
Ymhellach, trwy’r dull yma nid oes digon o dystiolaeth oherwydd defnyddir samplau bach mewn un lleoliad gydag un grŵp o gyfranogwyr. Mae’r dull yma hefyd yn gallu achosi anhawster wrth drio trefnu amser i gyfweld a chyfranogwyr neu dderbyn holiaduron nol a ffurflenni caniatâd (Denscombe, 2014). Mae’n hefyd synhwyrol i ystyried safleoldeb ymchwilydd fel her, trwy ddefnyddio astudiaeth achos archwiliadol mae’n bwysig rhoi sylw at y gwahanol safleoedd mewnol ac allanol gweler ymchwilydd mewn, gallai fod manteision ac anfanteision ar gyfer y broses casglu data (Holmes, 2020).
Dulliau ymchwil 
Bwriedir casglu data cyfoethog ar gyfer yr ymchwil, trwy ddefnyddio offer ymchwil amrywiol i gasglu data meintiol ac ansoddol (NFER, 2013). Defnyddir arsylwadau fel un offer i arsylwi'r gwahanol lefelau o ymgysylltiad yn y dosbarth ac yr ardal allanol. Yn yr achos yma, defnyddir arsylwi uniongyrchol er mwyn arsylwi ar y sefyllfa heb ryngweithio gyda gwrthrychau neu’r cyfranogwyr yn yr ymchwil (Kawulich, 2012). Yn anffodus gyda’r dull yma mae dibynadwyedd yn agor i amheuaeth, mae’r nodiadau yn dod yn uniongyrchol o’r ymchwilydd yn unig (Denscombe, 2014). Yn yr un modd mae mynediad yn gallu achosi her wrth arsylwi, nid yw’n pob amser yn hygyrch (Denscombe, 2014). Yn debyg, sonnir Cohen (2017) am yr ymwrthgaredd sy’n ymddangos wrth gynnal arsylwadau. Er hynny, awgrymir Thomas (2021) bod arsylwi yn ddull allweddol i gasglu data.
Er mwyn casglu data cywir a chadarn defnyddir templedi arsylwi gwahanol (atodiad ch) y templed cyntaf yw’r raddfa ‘Leuven’,gweler mae’r raddfa yn gweithio’n effeithiol i fesur y lefelau gwahanol o ymgysylltiad oherwydd mae’n rhoi ffocws i'r ymchwilydd i edrych mas am arwyddion penodol (MacRae & Jones, 2020). Mae’r ail dempled yn un unigryw efo nodiadau cymerwyd yn ystod yr arsylwadau, mae’r nodiadau manwl yma yn galluogi’r ymchwilydd i gofio yn union beth ddigwyddodd (Kawulich, 2012). Yn wahanol i hyn, awgrymir Denscombe (2014) bod angen agosáu at gymryd nodiadau maes efo gofal, gan mae’n hawdd colli rhywbeth wrth ysgrifennu. Sonnir Kawulich (2012) am gyfyngiad sy’n amlygu wrth gymryd nodiadau maes, er enghraifft yr angen ystyried ansawdd y manylder o fewn y nodiadau, oherwydd fel arfer bydd yr ymchwilydd yn cymryd nodiadau ar y pryd, mae pryder bydd agwedd ar goll.  
Defnyddir holiadur byr i gasglu data meintiol ac i gyd fynd gyda’r bwriad i gasglu data cyfoethog ac amrywiol. Mae holiadur yn galluogi’r ymchwilydd derbyn atebion byr a cryno trwy gwestiynau caeedig (Thomas, 2021) ar y llaw arall mae’r cwestiynau caeedig yn cyfyngu’r data ac nid yw’n galluogi’r cyfranogwyr ehangu ar eu hatebion (Dencombe, 2014). Fodd bynnag, mae holiaduron yn gyflyn a hawdd i greu ac nid yw’n gostus (Cohen, 2017). Fel y gwelir ar atodiad b defnyddir holiadur syml a byr efo cwestiynau cryno a chaeedig er mwyn sicrhau nifer uchel o atebion ac i osgoi blinder yr atebydd (Cohen, 2017 & Denscombe, 2014). Defnyddir esboniad clir ar ddechrau’r holiadur yn amlinellu natur yr ymchwil i sicrhau mae’r cyfranogwyr yn deall pwrpas yr ymchwil yn glir, ac mewn modd i dderbyn mwy o ac ymatebion (Cohen, 2017). 
Mae nifer wahanol ffordd gall danfon holiadur, gall danfon yn electronig, wyneb i wyneb, neu ddarllen yr holiadur mas i gyfranogwyr (Thomas, 2021). Yn yr achos yma, yn ogystal â danfon yr holiadur yn electronig gyda linc a chod QR (atodiad b) sicrheais ddosbarthu rhai papur hefyd. Trwy wneud hyn mae’n galluogi mwy o gyfradd dychwelyd (Cohen, 2017) er hynny, problem posib wrth ddefnyddio holiaduron i gasglu data yw’r pryder bydd y cyfranogwyr yn ateb yn anwir ac yn ateb fel maen nhw’n meddwl bydd yr ymchwilydd eisiau (Parrish, 2023). 
Mae cyfweliadau ymchwil yn ddull o gasglu data sy’n defnyddio atebion y cyfranogwyr fel ffynhonnell (Dencombe, 2014). Cynhaliwyd nifer o gyfweliadau lled strwythuredig gyda staff a dysgwyr, mewn modd i gasglu data ansoddol i gefnogi fy ymchwil. Defnyddir y math yma o gyfweliad er mwyn ffurfio cwestiynau a materion i drafod, ond hefyd galluogi tipyn o rydid i archwilio’r materion yn ddyfnach (Thomas, 2021). Wrth edrych ar y cwestiynau cyfweld (atodiad a) mae’n dangos cwestiynau agored er mwyn i’r ymchwilydd derbyn atebion cyfoethog a gobeithio cyrraedd gwraidd y mater sy’n cael ei thrafod (Thomas, 2021). Mae’n bwysig felly i archwilio’r heriau sy’n amlygu wrth ddefnyddio cwestiynau agored mewn cyfweliad. Mae’n bosib bydd y cyfranogwyr yn mynd oddi wrth y pwnc, a gall yr ymchwilydd derbyn data sydd ddim yn berthnasol i’r testun (Parrish, 2023). Er hynny mae nifer o fanteision i gwestiynau o’r fath yma oherwydd mae’n hyblyg, mae’n caniatáu i’r cyfranogwr mynd i fwy o ddyfnder, ac mae’n helpu sefydlu cydberthynas (Cohen, 2017).
Fel rhan o’r broses casglu data yn y cyfweliadau defnyddir dyfais recordio er mwyn galluogi cofnodi’r holl wybodaeth yn hawdd. Yn aml mae mwyafrif o ymchwilwyr yn dibynnu ar y dull yma o gasglu’r data mewn cyfweliadau ac mae’r recordiadau yn cynnig cofnod parhaol (Denscombe, 2014). Yn yr un modd, dywed (Thomas, 2021) i drio hwyluso’r cyfweliad yn enwedig gyda grŵp ffocws mae’r defnydd o ddyfais recordio yn ddefnyddiol iawn. Er hynny, wrth ddefnyddio dyfais recordio mae pryder bydd y cyfranogwyr yn teimlo’n anghyfforddus i ddechrau a gall amharu ar y ffordd maen nhw’n ymateb (Denscombe, 2014). 
Yn ychwanegol i’r cyfweliadau unigol gyda staff, cynhalwyr cyfweliad grŵp ffocws gyda dysgwyr yr ysgol mewn ystafell dosbarth mae’r plant yn gyfarwydd gydag i sicrhau maent yn teimlo’n hapus ac yn gyfforddus (Cohen, 2017). Gwelir grwpiau ffocws fel cyfle i wahodd plant i gyflwyno eu safbwyntiau a’u farnau eu hunan yn hytrach na chlywed safbwyntiau oedolion sy’n siarad yn eu rhan (Danby et al, 2011). Yn debyg, mae’n galluogi’r ymchwilydd deall meddyliau'r cyfranogwyr ar bwnc penodol, gan gynnwys y data gall derbyn wrth i’r cyfranogwyr trafod efo'i gilydd (Parrish, 2023). Mewn cyferbyniad i hyn, mae cyfweld gyda phlant yn aml yn gallu achosi iddynt ymddwyn yn wahanol oherwydd nid yw’n gweithgaredd cymdeithasol naturiol iddynt (Cohen, 2017). Er hynny, mae gwerth defnyddio grwpiau ffocws oherwydd mae’r ymchwilydd yn gallu gweld rhyngweithiadau rhwng y cyfranogwyr am y testun, ac felly derbyn mwy o ddata o ganlyniad (Dencsombe, 2014). Yn bennaf, pwysleisir Cohen (2017) pwysigrwydd ymddiried wrth gyfweld gyda phlant trwy feddwl am y canlynol; lleoliad y cyfweliad, iaith sy’n cael eu defnyddio, a sicrhau awyrgylch hapus a hwylus.
Dull(iau) Cyflwyno a Dadansoddi Data 
Fel ymchwilydd, defnyddir gwahanol ddulliau i ddadansoddi’r data er mwyn creu dealltwriaeth ddyfnach o’r wybodaeth casglwyd. Awgrymir Maguire a Delahunt (2017) bod dadansoddi data yn ganolog i ymchwil gredadwy, yn yr un modd mae’n allweddol bod yr ymchwilydd yn gallu deall a dehongli canfyddiadau i ddatgelu ystyr y data. Mae nifer o wahanol fathau o ddadansoddiad mae’r ymchwilydd yn gallu defnyddio er mwyn esbonio neu ddehongli’r data, fel arfer mae data meintiol ac ansoddol (Dencsombe, 2014). Yn yr achos yma, casglwyd y ddwy fath oherwydd y defnydd o holiaduron a chyfweliadau, gwelir hyn yn ymchwil dulliau cymysg, mae’n fuddiol er mwyn galluogi ymchwil eang a dwfn (NFER, 2013). 
I ddechrau gyda’r data ansoddol mae’n ddefnyddiol edrych ar waith Braun & Clarke (2006) ar ddadansoddiad thematig, ddiffiniwyd fel dull o nodi, dadansoddi ac adnabod patrymau neu themâu o fewn y data. Defnyddir y fath yma o ddadansoddiad er mwyn edrych ar themâu sy’n cael ei ail adrodd yn y data (Braun & Clarke 2006) a gwahaniaethau hefyd sydd yn gwrthgyferbynnu. Er mwyn cefnogi’r proses o ddadansoddi defnyddir tabl sy’n amlinellu themâu tebyg a nodweddion gwahanol (Atodiad G). Mae’r tabl yma yn galluogi’r ymchwilydd i nodi prif bwyntiau o’r cyfweliad (Thomas, 2021) gan wrando yn ofalus at y recordiadau ac yna codio’r wybodaeth wrth edrych ar themâu tebyg. Ymagwedd fawr i ddadansoddi data ansoddol yw codio, mae’n galluogi’r ymchwilydd i adnabod gwybodaeth debyg fel system categoreiddio (Cohen, 2017). Gwelir atodiad Dd a E am drawsgrifiad o’r cyfweliadau, yn y trawsgrifiad yma gwelir y defnydd o godio yn amlygu themâu penodol. Mae’r un fath o system codio yn arddangos yn atodiad G efo’r tabl data ansoddol, yn yr achos yma yn helpu’r ymchwilydd trefnu’r data mewn i ddarnau cyraeddadwy (NFER, 2013).
Gyda’r data meintiol, mae’r rhaglen yn dadansoddi’r data yn awtomatig ac yna yn arddangos y data ar ffurf graff (Atodiad C). Sonnir Denscombe (2014) bod siartiau cylch fel hyn yn effeithio iawn yn weledol oherwydd mae’r wybodaeth yn cael ei arddangos yn glir, ond mae’n lleihau’r cyfle i ddefnyddio llawer o opsiynau, ac mae’n ddefnyddiol i un set o ddata yn unig.  
Fel ymchwilydd mae rhaid cydnabod bod rhagfarn, ac felly trio lleihau a rhoi pethau mewn lle i leihau’r risg (NFER, 2013). Felly, sicrhawyd defnyddio’r un set o gwestiynau cyfweld ar gyfer pob cyfweliad, a’r un holiadur. Yn yr un modd sicrhawyd geirio’r cwestiynau mewn modd i sicrhau dibynadwyedd (Bell, 2010).
Moeseg
Yn ôl Bera (2024) dylid cynnal pob math o ymchwil addysgol trwy sicrhau parch tuag at bobl, gwybodaeth a’r amgylchedd. Felly er mwyn sicrhau ymchwil foesegol, gweler ffurflen foeseg y Brifysgol wedi’i gymeradwyo (atodiad Ff), gweler manylion am broses yr ymchwil a manylion pellach am y risgiau posib a sut bwriedir lleihau. Gweler ffurflen caniatâd (atodiad d) wedi cwblhau gan Ysgol A x er mwyn sicrhau mae pob plentyn efo caniatâd (Bera, 2024) i gael ei chynnwys yn yr ymchwil, amlinellir y ffurflen am ganiatâd i dynnu lluniau a recordio am bwrpas yr ymchwil (Bera, 2024).
Cynhaliwyd cyfweliad gyda dysgwyr felly sicrhawyd gofyn y dysgwyr am ei chydsyniad cyn dechrau (Thomas, 2021) trwy esbonio nod yr ymchwil ac oes caniatâd gennym i recordio’r cyfweliad. Gofynnir y dysgwyr i dangos bodiau bys os maen nhw’n hapus i barhau, sicrhawyd hefyd bod y plant yn ymwybodol os hoffant nhw adael ar unrhyw pryd mae hawl ganddyn nhw (Bera, 2024). Yn ystod y cyfweliad, sicrhawyd cydsyniad parhaus y dysgwyr trwy ofyn os maen nhw’n hapus i barhau trwy dangos yr un bodiau bys i fyny neu i lawr. 
Yn ystod y broses ymchwil, dangosir ystyriaethau moesegol tuag at gyfrinachedd ac anhysbysrwydd trwy sicrhau mae nodiadau’r cyfweliad a’r arsylwadau yn ddienw ac yn cael ei chadw’n ddiogel (Thomas, 2021) ymhellach, yr ymchwilydd yn unig sydd â mynediad i’r nodiadau a’r recordiad oherwydd cadwir y rhain yn ddiogel ar ddyfais efo cod cyfrinachol. Dangosir templedi arsylwi (atodiad ch) a thrawsgrifiadau cyfweliadau (atodiad dd & e) sy’n arddangos hollol anhysbysrwydd trwy ddefnyddio llythrennau a rhifau am y cyfranogwyr. Defnyddir holiadur (atodiad b) sydd hefyd yn hollol anhysbys a gweler ar ddechrau’r holiadur mae gwybodaeth glir yn amlinellu proses moesegol o gasglu’r data. Ar ddechrau’r cyfweliadau gyda staff a’r dysgwyr nodir yn glir iddynt am y broses recordio a sut mae’r data yn cael ei chadw ac wedyn ei ddinistrio ar ôl cael ei dadansoddi (BERA, 2024) ymhellach gofynnir am ganiatâd i barhau i ddefnyddio offer recordio cyn dechrau. 
Yn ôl Holmes (2020) mae safleoldeb yn allweddol i’r broses ymchwil, er nad yw’n syml bob tro i’w adnabod, deall ac esbonio mae’n hanfodol i gyflawni. Trwy gydol y broses ymchwil yn Ysgol x sicrhawyd dealltwriaeth glir o’r manteision a’r heriau sy’n amlygu wrth feddwl am y gwahanol safleoedd mewnol ac allanol i gyfranogwyr ac amgylchedd yr ymchwil (Holmes, 2020). Fel ymchwilydd, cynhaliwyd yr ymchwil fel aelod allanol, ond mae’n bwysig cofio ni ddylid ymchwil cynnal gwaith ble mae gwrthdaro buddiannau (Courtney & Muijs, 2024).
Trafodaeth y data
Yn yr adran yma, bwriedir trafod y data yn fanylach gan gyfeirio at ei ystyr a sut mae’n anelu at ateb fy nghwestiwn ymchwil a rhoi mwy o ddealltwriaeth am y gwrthrych o dan sylw sef ymgysylltiad yn yr ardal allanol. Defnyddir gwahanol fathau o ddulliau i gefnogi fi fel ymchwilydd i drio gwneud synnwyd o’r data a beth maent yn dweud fel; codio, trawsgrifio a thablau (NFER 2013). Mae Atodiad G yn dangos gwybodaeth o’r data ansoddol a defnyddir gwahanol liwiau i gategoreiddio themâu, ac felly yn wneud yn haws i ddeall y data wrth ddadansoddi. Darganfyddir nifer o wahanol themâu a gwybodaeth allweddol i’r ymchwil, i ddechrau mae’r agwedd o blant yn cyfrannu’n well yn yr ardal allanol oherwydd mae’r awyr iach yn fuddiol ac yn effeithio ar ei iechyd corfforol. Gwelir cyfranogwyr 1 ar dudalen 9 yn mynegi bod dysgwyr yn cyfrannu’n well, ymhellach mae cyfranogwyr 2 yn esbonio sut mae’r ardal allanol yn galluogi mwy o ryddid a chwilfrydedd i’r plant sy’n gyd fynd gydag adolygiad Donaldson (2015) wrth feddwl am greu dysgwyr iach a hyderus. Gweler ar dudalen 11 mae cyfranogwyr 2 yn trafod sut mae’r awyr iach mor bwysig i’r plant yn enwedig wrth feddwl am eistedd lawr am gyfnodau hir o fewn ystafell dosbarth, mae ymchwil Schwenke & Coenen (2022) yn amlinellu’r pryder iechyd gwael o ganlyniad i hyn. I gefnogi’r hwn gwelir data ar dudalen 14 gan y cyfranogwyr sy’n nodi maen nhw’n teimlo’n fwy cyfforddus tu allan.
Yr agwedd nesaf darganfyddir yw’r ymddygiad plant a sut mae’n newid tu allan, archwiliwyd Estyn (2020) y cysylltiad rhwng Dyyaa a mwynhad plant a’u hagweddau tuag at fywyd ysgol. Mae’r data ar dudalen 11 yn dangos bod y plant yn hapusach tu allan, yn yr un modd mynega cyfranogwr ar dudalen 13 eu bod yn hapusach tu allan oherwydd mae’n fwy cyfforddus. Gall gweld hefyd o fewn data'r templed arsylwi ar dudalen 7 mae plant yn gyffrous ac yn mwynhau yn yr ardal allanol. Mae’r data yn dangos hefyd bod canolbwyntiad yn well tu allan i gyd fynd gyda syniadau (Quay et al, 2020) mae’r data ar dudalen 13 yn amlinellu’r ffaith bod y cyfranogwr yn teimlo mae’r ardal allanol yn well i ganolbwyntio oherwydd mae mwy o brofiadau ymarferol. 
Mae llenyddiaeth yn awgrymu bod Dyyaa yn cael effaith cadarnhaol ar sgiliau gwybyddol dysgwyr (Remen & Iversson, 2022), wrth edrych ar ddata ar dudalen 10 mae cyfranogwr 1 yn dweud bod cyfle i’r plant datblygu iaith yn yr ardal allanol. Yn debyg mae data’r holiadur (atodiad C) yn gydfyd gyda gwaith Laird et al ( 2021) sy’n awgrymu bod yr ardal allanol yn well ar gyfer ymgysylltu, mae 100% yn credu bod yr ardal allanol yn well ar gyfer ymgysylltu. Yn yr un modd mae’r templed arsylwi (atodiad ch) yn dangos bod y plant efo lefelau uchel o ymgysylltiad wrth fod allan yn yr ardal allanol. 
O ganlyniad i waith ymchwil mae amngen trafod y cyfyngiadau sydd wedi arddangos yn u data wrth feddwl am y cwestiwn ymchwil. Mae’r data yn dangos bod rheolaeth dosbarth a’r defnydd o’r llais yn achosi her i rai wrth feddwl am addysgu tu allan. Mae Tudalen 11 & 12 yn cyfleu hyn, ond hefyd gwelir ar dabl atodiad G bod cyfranogwr 3 yn mynegi bod angen amrywio llais a chadw at reolaeth gadarn. Er hynny mae cyfranogwr 1 ar dudalen 9 yn trafod sut mae angen cadw at yr un rheolau ysgol tu allan i sicrhau mae pawb yn deall canlyniadau. 
Cyfyngiad arall amlwg yn ddata yw’r tywydd a sut mae’n effeithio ar Dyyaa, mynega’r Llywodraeth Cymru (2023) yr heriau sy’n amlygu wrth feddwl am iechyd a diogelwch ynglŷn â’r tywydd, gweler hyn yn ailadrodd yn y data ar dudalen 9,11 a 13. Nid yn unig y cyfranogwyr sy’n mynega problemau iechyd a diogelwch ond sonnir y plant hefyd am eu hanhoffter o’r glaw. Er hynny, yn ôl data’r holiadur (tudalen 4) mae 60% o gyfranogwyr yn defnyddio’r ardal allanol yn aml iawn, a gwelir ar dudalen 7 mae nodiadau’r arsylwad yn dangos bod y plant yn mynd mas efo gwisg addas i’r tywydd. 
Wrth feddwl am yr holl agweddau sy’n angen ei ystyried wrth feddwl am ymgysylltiad yn yr ardal allanol, mae angen ystyried beth sy’n bosib addysgu tu allan, ac felly yn ôl Llywodraeth Cymru (2023) a Education Scotland (2010) mae’n bosib dysgu popeth tu allan. Mae’r data ar dudalen 12 yn cefnogi’r syniad o’r ardal allanol fel amgylchedd hollol drawsgwricwlaidd, gweler data’r holiadur Atodiad C hefyd yn amlinellu bod pob maes dysgu efo lle yn yr ardal allanol, ymhellach gwelir ar dudalen 7 bod gwahanol feysydd dysgu yn cael ei defnyddio.
Her sydd wedi’i amlygu yn y data yw’r plant sydd ddim yn mynegi diddordeb yn yr ardal allanol, yn anffodus oherwydd technoleg heddiw mae mwy o blant yn treulio amser tu fewn (Marsh a Blackwell, 2023). Mae cyfranogwr 1 yn mynegi’r her yma ar dudalen 9, a chyfranogwr ar dudalen 13 yn mynegi’r anhoffter o fod tu allan yn aml. Er hynny mae cyfranogwr 1 ar dudalen 9 yn mynd ymlaen i esbonio unwaith mae’r plant mas maen nhw yn fwynau yn y pen draw. 
Yn olaf, mae’r data yn dangos amrywiaeth o wybodaeth gan gynnwys barnau tebyg a wahanol. Wrth feddwl am y cwestiwn ymchwil mae’r data yn dangos i’r cyfranogwyr mae’r ardal allanol yn hollbwysig nid yn unig ar gyfer ymgysylltiad ond ar gyfer iechyd lles wrth feddwl am fwynhad a hapusrwydd (Estyn, 2020). I’r ysgol mae’r data yn dangos bod gwaith dal yn parhau i greu amgylchedd diogel a phwrpasol.
Casgliadau ac Argymhellion 
Yn yr ymchwil yma anelir i ddysgu mwy am ymgysylltiad yn yr ardal allanol trwy farnau staff a ddysgwyr, darganfyddir nifer o wahanol agweddau sy’n seiliedig ar ymgysylltiad fel; iechyd a lles, ymddygiad, a dysgu pwrpasol. Gan hynny, darganfyddir mai agweddau i ystyried cyn meddwl am ymgysylltiad ond hefyd mae’r term ymgysylltiad yn eang iawn a gweler yn ystod yr ymchwil mae nifer o wahanol ffordd i blant ymgysylltu, nid yn unig efo’r maes dysgu dan sylw ond gyda natur neu gyda’i chyfoedion er mwyn datblygu sgiliau cymdeithasol. Wrth ddychwelyd at y cwestiwn ymchwil mae’n wir i weld yn y data a’r llenyddiaeth mae’r ardal allanol yn hybu ymgysylltiad, er mae ffactorau sydd yn effeithio ar hwn (heriau a chyfyngiadau) mae Dyyaa yn cael effaith ar ddysgu plant ac yn bennaf ennyn diddordeb (Mann et al 2023). 

Mae’r ymchwil yma wedi annog fi i edrych yn ddyfnach at y testun yn y dyfodol i ddatblygu fy ymarfer proffesiynol, ac i gysylltu gyda’r safonau addysgu wrth ddarllen ac ymchwil ymhellach (Llywodraeth Cymru, 2017). Rwyf wedi ystyried y casgliadau yma yn ofalus gan ddefnyddio model myfyrio Kolb ‘Cylch Dysgu’ (Mc leod, 2024). Mae’r model yma wedi galluogi fi i edrych ar bob elfen yn ofalus wrth ddod at gasgliad gan edrych yn fanwl ar y cam olaf. Yn sgil yr ymchwil yma, yn y dyfodol bwriedir rhoi cynnig ar ymyrraeth yn yr ardal allanol sef codi arian i greu mynediad i bawb ac ardal hygyrch i’r holl ysgol, er enghraifft; rampiau, lon addas a ddiogel, adnoddau i blant ADY. Yn ystod yr ymchwil mewn Ysgol X maent yn gwneud gwaith anhygoel yn barod i hybu’r ardal allanol er mae dal gwelliannau o ran hygyrchedd, fel y gwelir o’r data cyfweliadau mae cyfranogwyr yn mynegi mae angen lon addas a gwisg ar gyfer cadair olwyn, felly wrth fyfyrio ar hwn anelir i weld os oes cyfle i godi arian mewn modd clwb garddiom neu ffotograffiaeth natur er mwyn creu ardal hygyrch.

